สวัสดีค่ะ ได้ไปเข้าห้องน้ำสาธารณะและกลอนประตูแน่นมากในระหว่างเปิดประตูทำให้นิ้วมือโดนกลอนประตูบาดมีเลือดออก เหมือนโดนมีดบาด หลังจากนั้นใช้น้ำเปล่าล้าง แล้วกลอนประตูมีสนิม มีโอกาสจะติดเชื้อเอชไอวี หรือบาดทะยักได้มั้ยค่ะกังวลมากค่ะ ถ้าคนก่อนหน้าเราโดนบาดเหมือนเรา
สวัสดีค่ะ การติดเชื้อเอชไอวี จะติดต่อได้จาก 3 ทางหลักคือ การมีเพศสัมพันธ์, ติดต่อจากแม่สู่ลูกจากการคลอด และการใช้สิ่งของที่มีเลือดหรือส่วนประกอบของเลือดปะปน เช่น การใช้เข็มฉีดยาร่วมกัน การสัก การใช้มีดโกนร่วมกัน เป็นต้นจากกรณีที่เล่ามา ยังสรุปความเสี่ยงต่อการติดเชื้อเอช ไอ วี ไม่ได้นะคะ เพราะไม่ทราบว่ากลอนประตูที่บาดนั้นได้มีการถูกบาดมือผู้อื่นๆก่อนนั้นจริงหรือไม่นะคะส่วนในกรณีที่มีบาดแผลแล้วพิจารณาการฉีดวัคซีนบาดทะยัก จะมีคำแนะนำตามนี้นะคะ@กรณีเคยได้รับวัคซีนป้องกันโรคบาดทะยักครบ 3 เข็มและระยะเวลาหลังฉีดเข็มสุดท้ายอยู่ในช่วงน้อยกว่า 5 ปี: ไม่จำเป็นต้องฉีดวัคซีนป้องกันโรคบาดทะยักเพิ่มเติม (แม้ว่าบาดแผลจะมีความเสี่ยงต่อการติดเชื้อบาดทะยัก เช่น แผลทิ่มตำด้วยวัสดุสกปรก แผลลึกที่ปากแผลเล็ก แผลฉีกขาดปนเปื้อนเศษดินหิน หรือแผลจากสัตว์/คนกัด เป็นต้น)@กรณีไม่ทราบประวัติการรับวัคซีนป้องกันโรคบาดทะยักหรือรับวัคซีนฯไม่ครบ 3 เข็ม: แพทย์จะพิจารณาใช้ให้วัคซีนป้องกันโรคบาดทะยัก ทั้งในกรณีที่บาดแผลมีความเสี่ยงต่อการติดเชื้อบาดทะยักและแผลสะอาดค่ะ**แนะนำ ควรรีบไปพบแพทย์ค่ะเรื่องความเสี่ยงการติดเชื้อ เอช ไอ วี หากแพทย์พิจารณาว่ามีความเสี่ยงในการติดเชื้อ HIV และมาพบแพทย์ได้เร็วภายใน 72 ชั่วโมง แพทย์ผู้ดูแลอาจจะพิจารณาการจ่ายยาต้านไวรัสค่ะส่วนเรื่องความเสี่ยงของการติดเชื้อบาดทะยักนั้น หาก ไม่ได้รับการฉีดวัคซีนบาดทะยักจนครบ 3เข็ม ในช่วง 5 ปีที่ผ่านมา ควรไปพบแพทย์เพื่อพิจารณาเรื่องวัคซีนนี้อีกทีนะคะ